Cel mai mare producător de ulei de măsline din lume trage semnalul de alarmă: Industria se confruntă cu un moment foarte greu
Cel mai mare producător de ulei de măsline din lume spune că industria se confruntă cu unul dintre cele mai grele momente din istorie. Specialiștii vorbesc despre „furtuna perfectă”. Schimbărilor climatice, creșterea prețurilor, dobânzilor și inflația puternică au produs efecte în ultimele luni.
Doi ani consecutivi de caniculă în Spania au redus recoltele de ulei de măsline. Totul a culminat cu o creștere a prețurilor fără precedent, care i-a susprins chiar și pe specialiști.
Ratele ridicate ale dobânzilor și inflația au produs și ele efecte în ultimele luni
„Ne confruntăm cu unul dintre cele mai dificile momente din istoria sectorului”, a declarat Miguel Angel Guzman, director de vânzări la Deoleo, pentru CNBC prin e-mail.
Deoleo din Spania este cel mai mare producător de ulei de măsline din lume. De asemenea, Spania acoperă mai mult de 40% din producția mondială de ulei de măsline.
Ratele ridicate ale dobânzilor și inflația au produs și ele efecte în ultimele luni.
„Inflația puternică, împreună cu ratele ridicate ale dobânzilor și prognozele nefavorabile ale recoltei de ulei de măsline (în termeni de cantitate și calitate din cauza ciclului de secetă) au determinat creșterea considerabilă a prețurilor”, a mai explicat Guzman.
Specialiștii mai spun că sectorul are nevoie de o transformare profundă pentru a trece cu bine peste criză.